Държавен вестник, бр. 83, 2022 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  83
Наредба за изменение и допълнение на На-
редба № 3 на БНБ от 18 април 2018 г. за 
условията и реда за откриване на платежни 
сметки, за изпълнение на платежни операции 
и за използване на платежни инструменти 
(обн., ДВ, бр. 37 от 2018 г.; изм. и доп., бр. 50 
от 2019 г.; доп., бр. 38 от 2020 г.; изм. и доп., 
бр. 23 от 2021 г.)
§ 1. В чл. 5 ал. 7 се изменя така:
„(7) При сключване чрез средства за дис-
танционна комуникация на рамков договор за 
предоставяне на платежни услуги и съставяне 
от разстояние на пълномощно по ал. 1, т. 4 
и ал. 2, т. 2 може да не се изисква спесимен 
от подписа на титуляря на сметката и на ли-
цата, които имат право да се разпореждат с 
парите по сметката, ако платежната сметка е 
достъпна само за иницииране на електронни 
платежни операции. При съставяне на пъл-
номощно по ал. 1, т. 4 и ал. 2, т. 2 от разсто-
яние се използва квалифициран електронен 
подпис съгласно изискванията на Закона 
за електронния документ и електронните 
удостоверителни услуги и на Регламент (ЕС) 
№ 910/2014 на Европейския парламент и на 
Съвета от 23 юли 2014 г. относно електронната 
идентификация и удостоверителните услуги 
при електронни трансакции на вътрешния 
пазар и за отмяна на Директива 1999/93/ЕО. 
При желание за обслужване и разпореждане 
със сметката чрез иницииране на платежни 
операции на хартиен носител титулярят на 
сметката предоставя документите и инфор-
мацията съответно по ал. 1 или ал. 2.“
§ 2. В чл. 6 ал. 4 се отменя.
§ 3. В чл. 10, ал. 1, изречение първо накрая 
се поставя запетая и се добавя „или при усло-
вията на чл. 13 от Закона за потребителския 
кредит“.
§ 4. В глава трета наименованието на 
раздел VI се изменя така: „Други приложими 
изисквания“.
§ 5. В чл. 24 се правят следните изменения 
и допълнения:
1. В основния текст след думата „спазват“ 
се добавя „съответно“.
2. Точка 2 се изменя така:
„2. Регламент (ЕС) 2021/1230 на Евро-
пейския парламент и на Съвета от 14 юли 
2021 г. относно презграничните плащания в 
рамките на Съюза;“.
3. Точки 7, 8, 9 и 10 се отменят.
4. Създава се т. 11:
„11. насоките, препоръките и другите мерки, 
приети от Европейския банков орган (ЕБО), 
които БНБ е оповестила, че спазва съгласно 
чл. 16, параграф 3 от Регламент № 1093/2010 
на Европейския парламент и на Съвета от  
24 ноември 2010 г. за създаване на Европейски 
надзорен орган (Европейски банков орган) 
и е информирала за това доставчиците на 
платежни услуги, когато те са адресат на 
съответния акт.“
§ 6. В чл. 47 се правят следните изменения 
и допълнения:
1. В ал. 1 запетаята след думата „пове-
рителността“ се заличава и се добавя „и/
или“, а думите „и/или непрекъснатостта“ се 
заличават.
2. Алинея 2 се изменя така:
„(2) Целостта, достъпността, поверител-
ността и автентичността по ал. 1 имат значе-
нието, посочено в Преразгледани насоки на 
ЕБО (EBA/GL/2021/03) относно докладването 
на значими инциденти съгласно ДПУ2 (На-
соки на ЕБО EBA/GL/2021/03).“
3. В ал. 3 думите „Насоки на ЕБО EBA/
GL/2017/10“ се заменят с „Насоки на ЕБО 
EBA/GL/2021/03“.
§ 7. В чл. 48 се правят следните изменения 
и допълнения:
1. Навсякъде думите „Насоки на ЕБО 
EBA/GL/2017/10“ се заменят с „Насоки на 
ЕБО EBA/GL/2021/03“.
2. В ал. 3 думите „приложение № 1“ се 
заменят с „приложението“.
§ 8. В чл. 49 навсякъде думите „Насоки на 
ЕБО EBA/GL/2017/10“ се заменят с „Насоки 
на ЕБО EBA/GL/2021/03“.
§ 9. В чл. 50 думите „Насоки на ЕБО EBA/
GL/2017/10“ се заменят с „Насоки на ЕБО 
EBA/GL/2021/03“.
Заключителна разпоредба
§ 10. Тази наредба се издава на основание 
чл. 67, ал. 5, чл. 99, ал. 6 и чл. 155 от Закона 
за платежните услуги и платежните системи 
и е приета с Решение № 355 от 12.10.2022 г. 
на Управителния съвет на Българската на-
родна банка.
Управител: 
Димитър Радев
6545
Наредба за изменение и допълнение на  
Наредба № 40 от 1 декември 2020 г. за опре-
деляне на размера на таксите за покриване на 
административните разходи на Българската 
народна банка, произтичащи от функциите 
по надзор и преструктуриране (ДВ, бр. 105 
от 2020 г.)
§ 1. В чл. 4 се правят следните изменения 
и допълнения:
1. Досегашният текст става ал. 1 и в т. 3 
след думата „представител“ се добавя „съг­
ласно правото на установяване“.